CELEX: 42013D0507
Language: et
Date: 2013-10-16 00:00:00
Title: 2013/507/EL: Liikmesriikide valitsuste esindajate otsus, 16. oktoober 2013 , millega nimetatakse ametisse Euroopa Kohtu kohtujurist

18.10.2013   
            
            
               ET
            
            
               Euroopa Liidu Teataja
            
            
               L 277/11
            
         LIIKMESRIIKIDE VALITSUSTE ESINDAJATE OTSUS,
   16. oktoober 2013,
   millega nimetatakse ametisse Euroopa Kohtu kohtujurist
   (2013/507/EL)
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 253 ja 255,
   võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
   ning arvestades järgmist:
   
               (1)
            
            
               Vastavalt nõukogu otsusele 2013/336/EL (1) suurendati alates 1. juulist 2013 Euroopa Liidu Kohtu kohtujuristide arvu üheksani.
            
         
               (2)
            
            
               Euroopa Kohtu kohtujuristi kohale esitati Maciej SZPUNARI kandidatuur.
            
         
               (3)
            
            
               Euroopa Liidu toimimise lepingu artikli 255 alusel loodud komitee esitas arvamuse Maciej SZPUNARI sobivuse kohta Euroopa Kohtu kohtujuristi ametikohale.
            
         
               (4)
            
            
               Seoses ELi toimimise lepingu artikli 253 teise lõigu kohase kohtunike ja kohtujuristide osalise asendamisega, mis toimub 7. oktoobril 2018, nimetatakse Maciej SZPUNAR ametisse kuni 6. oktoobrini 2018,
            
         ON VASTU VÕTNUD KÄESOLEVA OTSUSE:
   Artikkel 1
   Maciej SZPUNAR nimetatakse Euroopa Kohtu kohtujuristiks ajavahemikuks 16. oktoobrist 2013 kuni 6. oktoobrini 2018.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 16. oktoober 2013
      
         
            eesistuja
         
         R. KAROBLIS
      
   
   
      (1)  Nõukogu 25. juuni 2013. aasta otsus 2013/336/EL Euroopa Liidu Kohtu kohtujuristide arvu suurendamise kohta (ELT L 179, 29.6.2013, lk 92).